Diari Oficial de la Generalitat Valenciana


Sumari del DOGV 3537, del 07-07-1999 (1999/5761)

ORDRE de 2 de juny de 1999, de la Conselleria de Cultura, Educació i Ciència, per la qual s'autoritza la posada en funcionament dels ensenyaments en el Centre Florida Universitària, adscrit a la Universitat de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5761


Data del document
:   02-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Catarroja
    * ensenyament privat

ORDRE de 2 de juny de 1999, de la Conselleria de Cultura, Educació i Ciència, per la qual s'autoritza la posada en funcionament dels ensenyaments en el Centre Florida Universitària, adscrit a la Universitat de València. [1999/Q5761]
  
El Decret 19/1998, de 24 de febrer, del Govern Valencià, autoritza la transformació del centre privat d'ensenyament superior Escola Universitària d'Estudis Empresarials, de Catarroja, en el Centre Florida Universitària, adscrit a la Universitat de València, a l'efecte d'impartir els ensenyaments que conduiran a l'obtenció del títol oficial de llicenciat en Administració i Direcció d'Empreses.
  
L'article 2 del mencionat decret establix que el conseller de Cultura, Educació i Ciència autoritzarà la posada en funcionament dels ensenyaments, una vegada que el Govern homologue el títol oficial que expedirà el centre, d'acord amb el que establix el Reial Decret 1.496/1987, de 6 de novembre, sobre obtenció, expedició i homologació de títols universitaris.
  
El Reial Decret 703/1999, de 30 d'abril, homologa el títol, de llicenciat en Administració i Direcció d'Empreses del centre Florida Universitària, adscrit a la Universitat de València.
  
Vist l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana,
  
ORDENE
  
Autoritzar la posada en funcionament, amb efectes des de la data d'impartició dels ensenyaments que conduiran a l'obtenció del títol oficial de llicenciat en Administració i Direcció d'Empreses que organitzarà el centre privat d'ensenyament superior Florida Universitària, adscrit a la Universitat de València.
  
DISPOSICIONS FINALS
  
Primera
  
D'acord amb el que s'establix en els articles 10, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei reguladora de la Jurisdicció Contenciosa administrativa, la present ordre, que posa fi a la via administrativa, podrà ser recorreguda potestativament en reposició o bé es pot plantejar directament el recurs contenciós administratiu, en els terminis i davant l'òrgan que s'indica tot seguit:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes, comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 2 de juny de 1999
  
El conseller de Cultura, Educació i Ciència,
  
MANUEL TARANCÓN FANDOS